Det bliver det jævne vejr, nordjyderne kan forvente af i dag. Hen på eftermiddagen vil der komme flere og flere byger. Særligt fra Aars og øst over er der stor risiko for byger, der kommer og går. Nogle kan være med hagl eller ligefrem torden. Selvom torden måske fortæller os, at vi har nået foråret, er det langt fra forårs-agtige temperaturer, vi kommer til at kunne nyde godt af i dag. En 11-12 grader, kan vi være heldige, det sniger sig op på, når solen skinner, og det ikke blæser så meget. Hen på aftenen er der stadig risiko for byger, men i de sene aftentimer, vil der blive mere klart.

Referat:
Foråret er kommet til Nordjylland, men det er ikke det mest fantastiske forårsvejr, vi i dag kan forvente os. Store dele af Nordjylland kan nemlig forvente hagl eller endda torden.